Anna Brotkin

Anna Henriikka Brotkin (s. 6. syyskuuta 1987 Hyvinkää) on suomalainen käsikirjoittaja, joka on erikoistunut komediaan. Hän on luonut tv-sarjan Aikuiset sekä käsikirjoittanut muun muassa tv-sarjoja Atlantis Pasila, Rakkaat lapset, Jättekiva, Pohjolan laki, Rehtori, Putous, Pelimies ja Modernit miehet. 

Hän on toiminut myös vapaana toimittajana, ja hänen esseitään on julkaistu Helsingin Sanomissa ja Image-lehdessä. WSOY on julkaissut Brotkinin kirjoittaman tietokirjan Aikuiset (The Bible) vuonna 2022. 

 Koulutus 
Brotkin on valmistunut vuonna 2016 taiteen maisteriksi Aalto-yliopiston Taiteiden ja suunnittelun korkeakoulusta pääaineenaan elokuva- ja televisiokäsikirjoittaminen. Sitä ennen hän valmistui humanististen tieteiden kandidaatiksi Jyväskylän yliopistosta pääaineenaan puheviestintä sekä sivuaineinaan journalismi ja luova kirjoittaminen.

 Palkinnot 
Vuonna 2021 Brotkin sai Valtion kolmivuotisen taiteilija-apurahan ja voitti Kultainen Venla -palkinnon Aikuiset-sarjan toisen tuotantokauden käsikirjoituksesta. Vuonna 2022 hän voitti Sylvi-palkinnon parhaasta tv-käsikirjoituksesta. Vuonna 2023 Brotkin palkittiin Helsingin kaupungin Vuoden taiteilijapalkinnolla  ja vuonna 2022 Hyvinkään kaupungin taidepalkinnolla . Aikuiset-sarja on palkittu Parhaana komediasarjana Kultainen Venla -gaalassa vuosina 2021 ja 2022. 

Brotkin sai kulttuuriministerin myöntämän Suomi-palkinnon 2023.

 Filmografia 

 2026 
 Atlantis Pasila, kausi 1, tv-sarja (Yellow Film & TV / Yle)

 2024 
 Perhoset, elokuva
 Uuteen nousuun – laman lasten elämä ja teot, näytelmä (Q-teatteri)

 2022 
 Rakkaat lapset, kausi 1, tv-sarja (Yellow Film & TV / Yle)
 Aikuiset, kausi 3, tv-sarja (Yellow Film & TV / Yle)

 2021 
 Aikuiset, kausi 2, tv-sarja (Yellow Film & TV / Yle)

 2020 
 Pohjolan laki, kausi 1, tv-sarja (Yellow Film & TV / Elisa Viihde Viaplay)

 2019 
 Aikuiset, kausi 1, tv-sarja (Yellow Film & TV / Yle)
 Jättekiva, kaudet 1–2, tv-sarja (Zodiak Finland / Elisa Viihde)
 Rehtori, kausi 1, tv-sarja (Yellow Film & TV / MTV3)

 2018 
 Modernit miehet, kausi 1, tv-sarja (Moskito Television / Yle)
 Putous, kaudet 8–10, tv-sarja (Yellow Film & TV / MTV3)

 2017 
 #SOVITUS, lyhytelokuva (Pohjola-filmi / Yle)
 Pelimies, kausi 2, tv-sarja (Yellow Film & TV / MTV3)

 2016 
 Aina vierelläsi, lyhytelokuva (ELO Helsinki Film School)
 Rehtori, lyhytelokuva (ELO Helsinki Film School)

 2015 
 Lämmin veri, kuunnelma, draama (Yle Radio 1)

 2014 
 Toistaiseksi elossa, lyhytelokuva (ELO Helsinki Film School)
 The Waiting Song, lyhytelokuva (ELO Helsinki Film School)

Lähteet

 Aiheesta muualla 

 Seppänen, Arttu: Anna Brotkin kirjoittaa väärin Apu, 9.2.2019
 Yrttiaho, Tuomo: Nuortensarja Aikuiset yllättää olemalla raikkain kotimainen draamakomedia vähään aikaan Helsingin Sanomat, 1.4.2019
 Selander, Mira: Aikuiset-sarjan käsikirjoittaja Anna Brotkin Yle Puhe, 25.3.2019

Luokka:Suomalaiset käsikirjoittajat
Luokka:Vuonna 1987 syntyneet
Luokka:Elävät henkilöt